રાજ્યના ધોરણ-12 સાયન્સનું ચોથા સેમેસ્ટરનું શિક્ષણપ્રધાન ભૂપેન્દ્રસિંહ ચૂડાસમાના હસ્તે પરિણામ જાહેર કરવામાં આવ્યું છે. ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા આજે ધોરણ-૧ર વિજ્ઞાન પ્રવાહનું પરિણામ ૮૧.૮૯ ટકા જાહેર કરાયું છે. જે ગત વર્ષ કરતા ૨.૮૬ ટકા વધારે છે. ગોંડલ કેન્દ્ર સતત બીજા વર્ષે પણ ૯૮.૭૭ ટકા સાથે ટોપ પર રહ્યું છે. સૌથી ઓછું પરિણામ સિલ્વાસા કેન્દ્રનું ૩૯.૦૯ ટકા રહ્યું છે. જ્યારે અમદાવાદ શહેરની શાળાઓનું પરિણામ ૮પ.૯૮ ટકા અને અમદાવાદ રૂરલની શાળાઓનું પરિણામ ૪.૨૮ ટકા વધીને ૯૦.ર૬ ટકા રહ્યું છે. આ વર્ષે ગત વર્ષની સરખામણીએ વિદ્યાર્થીઓ વિદ્યાર્થિનીઓનાં પ્રમાણમાં પરિણામમાં આગળ રહ્યા છે. વિદ્યાર્થીઓનું પરિણામ ૮ર.૦૬ ટકા જ્યારે વિદ્યાર્થિનીઓનું પરિણામ ૮૧.૬૦ ટકા રહ્યું છે.